L 14/378
HR
Službeni list Europske unije
16.1.2023.
4.7.
Sustav za upozoravanje može se privremeno prekinuti zbog drugih signala upozorenja koji daju važne poruke koje se odnose na sigurnost.
4.8.
Sredstvo kojim vozač može zatamniti vizualna upozorenja koje prikazuje sustav za upozoravanje smije biti ugrađeno u vozila namijenjena spasilačkim službama i u vozila konstruirana i proizvedena za oružane snage, civilnu zaštitu, vatrogasne službe i ostale službe odgovorne za održavanje javnog reda.
4.9.
Pojedinosti o postupcima aktivacije i deaktivacije sustava za upozoravanje vozača opisane su u Dodatku 2. ovom Prilogu.
4.10.
U okviru zahtjeva za homologaciju na temelju ovog Pravilnika proizvođač je dužan dokazati rad sustava za upozoravanje vozača kako je utvrđeno u Dodatku 1. ovom Prilogu.
5.
Sustav za prinudu vozača
5.1.
Vozilo ima ugrađen dvostupanjski sustav za prinudu vozača koji počinje s prinudom niske razine (ograničenje radnog učinka) nakon koje slijedi prinuda visoke razine (efektivno onesposobljavanje rada vozila).
5.2.
Zahtjev za sustav za prinudu vozača ne primjenjuje se na motore ni vozila namijenjene spasilačkim službama ni na motore i vozila konstruirane i proizvedene za oružane snage, civilnu zaštitu, vatrogasne službe i ostale službe odgovorne za održavanje javnog reda.
Trajno deaktiviranje sustava za prinudu vozača smije obaviti samo proizvođač motora ili vozila.
5.3.
Sustav za prinudu niske razine Sustav za prinudu niske razine smanjuje najveći raspoloživi zakretni moment motora za 25 % u cijelom rasponu brzina motora između vršne brzine zakretnog momenta i prekidne točke regulatora kako je opisano u Dodatku 3. ovom Prilogu.
Maksimalan dostupan zakretni moment motora ispod brzine motora s vršnim zakretnim momentom prije smanjenja zakretnog momenta ne smije biti veći od smanjenog zakretnog momenta na toj brzini.
Sustav za prinudu niske razine aktivira se kad vozilo prvi put bude u stanju mirovanja (2) nakon što nastupe uvjeti navedeni u stavcima 6.3., 7.3., 8.5. i 9.4.
5.4.
Sustav za prinudu visoke razine Proizvođač motora ili vozila mora ugraditi najmanje jedan od sustava za prinudu visoke razine opisanih u stavcima od 5.4.1. do 5.4.3. i sustav za „onesposobljavanje vozila nakon zadanog roka” opisan u stavku 5.4.4.
5.4.1.
Sustav za „onesposobljavanje nakon ponovnog pokretanja” ograničava brzinu vozila na 20 km/h („režim spore vožnje”) nakon što je motor isključen na zahtjev vozača („prekidač motora u položaju isključeno”).
5.4.2.
Sustav za „onesposobljavanje nakon punjenja goriva” ograničava brzinu vozila na 20 km/h („režim spore vožnje”) nakon što se razina goriva u spremniku za gorivo poveća za mjerljivu količinu koja nije veća od 10 % kapaciteta spremnika za gorivo i koju je odobrilo homologacijsko tijelo na temelju tehničkih mogućnosti mjerača razine goriva i proizvođačeve deklaracije.
5.4.3.
Sustav za „onesposobljavanje nakon parkiranja” ograničava brzinu vozila na 20 km/h („režim spore vožnje”) nakon što je vozilo bilo u stanju mirovanja dulje od jednog sata.
(2) Smatra se da je vozilo u stanju mirovanja najkasnije minutu nakon što se brzina vozila smanji na nula km/h.
Za stanje mirovanja nije nužno da su aktivirani uređaji kao što je parkirna kočnica, kočnica priključnog vozila ili ručna kočnica.